# **PRIMARIA COMUNEI GHILAD**

# **JUDEȚUL TIMIȘ**

**INFORMARE**

**persoane juridice, persoane fizice autorizate, întreprinderi individuale sau întreprinderi familiale care au nevoie nevoie de forța de muncă și funcționează pe raza UAT GHILAD**

Conform Legii nr. 416 din 2001 privind venitul minim garantat cu modificările și completările ulterioare (ultima modificare fiind Legea 192 / 2018) vă aducem la cunoștință că aveți posibilitatea de a solicita la Primăria comunei Ghilad, forță de muncă din rândul beneficiarilor de venit minim garantat pentru a putea desfășura o activitate sezonieră dacă aveți lipsă de personal.

Persoanele care solicită forță de muncă pentru desfășurarea activităților sezoniere, potrivit art. 6 ^1 alin. (1), se adresează primarului, în scris, precizând activitatea ce urmează a fi desfășurată, numărul de lucrători solicitați și perioada de desfășurare a activității sezoniere.

Persoanele apte de muncă care beneficiază de ajutor social vor putea presta acțiuni sau lucrări fără a putea depăși regimul normal de lucru și cu respectarea normelor de securitate și igienă a muncii.

Beneficiarii de lucrări au obligația de a întocmi prezența zilnică și de a înainta prezenta lunară la Primăria comunei Ghilad pe data de 31 a lunii în curs.

Remunerarea activității desfășurate potrivit alin. (1), norma de lucru, precum și alte obligații și îndatoriri se stabilesc prin negociere directă între beneficiarul de lucrări si persoana care prestează activitatea, în condițiile Legii nr. 52/2011 privind exercitarea unor activități cu caracter ocazional desfășurate de zilieri, republicată, cu modificările și completările ulterioare.

Potrivit art. 13 alin. (1) din Legii nr. 52 / 2011 privind exercitarea unor activități cu caracter ocazional desfășurate de zilierii, munca necalificată cu caracter ocazional se poate presta în următoarele domenii prevăzute în Clasificarea activităților din economia națională, actualizată:

a) agricultură, vânătoare și servicii anexe - diviziunea 01;

b) silvicultură, cu excepția exploatări forestiere - diviziunea 02;

**c)** pescuit și acvacultură - diviziunea 03;

**d)** activități de organizare a expozițiilor, târgurilor și congreselor - grupa 823

**e)** publicitate - grupa 731

**e^1)** activități de cercetare-dezvoltare în științe sociale și umaniste - clasa 7220

**e^2)** creșterea materialului săditor - creșterea plantelor ornamentale, inclusiv gazon pentru transplantare, operațiuni de îngrijire/curățare a pomilor, activități ale pepinierelor, cu excepția celor pentru arbori de pădure - clasa 0130

**f)** activități de interpretare artistică - spectacole - clasa 9001,

**g)** creșterea și reproducția animalelor semidomesticite și a altor animale - clasa 0149

**h)** activități de alimentație (catering) pentru evenimente - diviziunea 5621

**i)** activități de întreținere peisagistică - plantarea, îngrijirea și întreținerea de parcuri și grădini, cu excepția facilității de locuit particulare - clasa 8130;

 **j)** restaurante - clasa 5610

 **k)** baruri și alte activități de servire a băuturilor - clasa 5630;

 **l)** activități ale grădinilor zoologice, botanice și ale rezervațiilor naturale - clasa 9104

**m)** hoteluri și alte facilități de cazare - diviziunea 55; facilități de cazare similare - clasa 5510;

**n)** facilități de cazare pentru vacanțe și perioade de scurtă durată - clasa 5520

**o)** activități ale bazelor sportive - clasa 9311

**p)** activități ale cluburilor sportive - clasa 9312.

 (2) Activitățile de manipulare mărfuri și activitățile de curățenie și întreținere se prestează numai în domeniile de activitate prevăzute la alin. (1).

 Primar,

**GURAN CORNEL**